**NAČRT OCENJEVANJA - INFORMATIKA**

**šolsko leto 2022/23**

Načrt ocenjevanja znanja temelji na Pravilniku o ocenjevanju znanja v srednjih šolah, Šolskih pravilih ocenjevanja znanja II. gimnazije Maribor ter Skupnih internih izhodiščih preverjanja in ocenjevanja znanja na II. gimnaziji Maribor.

Skupna izhodišča preverjanja in ocenjevanja znanja pri predmetu informatika

V letošnjem šolskem letu bo dijak pridobil 5 ocen, od tega bo vsaj ena ustna. Vse ocene so enakovredne.

* dijak pridobi 1 ustno oceno:
	+ odgovarjanje na zastavljena teoretična vprašanja,
	+ razlaga in zagovor postopka pri vprašanjih, kjer je pomembna pot do pravilnega odgovora,
	+ utemeljevanje odgovora
* pisno vrednotenje (v letošnjem šolskem letu ne predvidevam klasičnega pisnega preizkusa znanja)
	+ pisno odgovarjanje na zastavljena vprašanja
* vrednotenje izdelkov (4 naloge oz. izdelki)
	+ vrednotenje končne rešitve izdelka oz. problema, sprotno načrtovanje reševanja problema oz. rešitve, izdelave predstavitve rešitve izbranega problema (vsak izdelek se posebej ocenjuje in zagovarja)
	+ točkovniki za posamezne izdelke bodo sproti objavljeni na spletni strani predmeta informatike ali v spletni učilnici
		- katere elemente naj naloga/izdelek vsebuje
		- koliko so vredni posamezni elementi naloge
* dijak je v prvem ocenjevalnem obdobju negativno ocenjen, če je izračunana ocena negativna
* dijak, ki ob koncu pouka ni pridobil zahtevanih ocen (ene ustne ocene in štirih ocen za izdelke), je neocenjen in opravlja dopolnilni izpit (6. člen Šolskih pravil ocenjevanja znanja II. gimnazije Maribor)
	+ dijakom s posebnimi potrebami in dijakom, ki zaradi izjemnih socialnih in družinskih okoliščin, bolezni, športnih obveznosti in drugih utemeljenih okoliščin niso izpolnili predpisanih obveznosti, se lahko zahtevane ocene prilagodijo
* dijak je ob koncu pouka nezadosten, če je po pravilniku izračunana ocena negativna
* na izpitu dijak uporablja IKT (računalnik, prenosno napravo) in s pomočjo IKT prikaže in utemelji rešitev zastavljenega vprašanja (problema)
* vse ocene so enakovredne

Posebnosti učitelja Mirka Pešca pri ocenjevanju:

* ocenim samo to, kar je objavljeno in oddano tako, kot je zahtevano (dijak lahko zagovarja samo datoteko oz. rešitev, ki jo je oddal po navodilih)
* naloga naj vsebuje elemente, ki so v navodilu navedeni (predpisani, zahtevani)
	+ odstopanja od navodil se upoštevajo pri ocenjevanju izdelka
	+ naloga lahko vsebuje tudi dodatne elemente, ki niso navedeni v navodilu, če ti elementi pripomorejo k višji vrednosti in boljšemu razumevanju naloge
	+ dodatni elementi pa praviloma ne vplivajo na oceno, razen v izjemnih primerih
	+ z dodatnimi elementi (ki niso v navodilu in jih naredite po svoje brez dogovora z učiteljem/mentorjem) ne morete kompenzirati elementov, ki jih niste upoštevali v navodilu naloge (ne morete dobiti dodatnih točk)
* ne predvidevam dodatnih terminov za zagovore izdelkov (samo pri rednih urah po urniku)
* zagovori izdelkov potekajo pri rednih urah informatike
* če dijak manjka, ko ima napovedan zagovor izdelka, bo lahko zagovarjal nalogo šele, ko bodo na vrsti vsi dijaki, ki še niso imeli možnosti zagovora (še niso prišli na vrsto) in če ne bo moteno izvajanje pouka po predvidenem načrtu (če bo čas to dopuščal)
* če dijak ve, da bo manjkal v času zagovora izdelka, lahko odda izdelek po dogovoru s profesorjem tudi predčasno (roki za zagovore so objavljeni pravočasno)
* če dijak pisnega izdelka ne odda pravočasno v predpisanem roku, izgubi točke za načrtovanje dela in za sprotno delo
* v terminu, ko so zagovori izdelkov, ne odgovarjam na vprašanja v povezavi s snovjo (ne pomagam več, ker vsem ni mogoče pomagati in bi bilo zato nepravično do tistih, ki jim ne bi pomagal).

Sprejeti kriteriji veljajo za tekoče šolsko leto.

##

V Mariboru, 29. 8. 2022